Armă de asalt care funcționează pe principiul Kalașnikovului, prototip industrial la fabrica de la Cugir
O armă de asalt care funcționează pe principiul AKM - automatul Kalașnikov, a fost dezvoltată încă din anul 2021 la Fabrica de Arme de la Cugir, în prezent aflându-se în stadiul de prototip industrial. Conducerea fabricii afirmă că urmează o testare finală, după care, în funcție de rezultatele obținute, fabrica de la Cugir este pregătită să înceapă producția de serie mică, aceasta fiind prima fază către testare și omologare, relatează News.ro.